# Η Ναυσικά συναντά τον Οδυσσέα

Ο Οδυσσέας, αφού ναυάγησε, κολυμπώντας έφτασε καταπονημένος στο νησί των Φαιάκων, τη σημερινή Κέρκυρα. Εκεί τον συνάντησε η Ναυσικά, η κόρη του βασιλιά Αλκίνοου, η οποία τον περιποιήθηκε, προσφέροντάς του τροφή και καθαρά ρούχα. Στη συνέχεια, τον οδήγησε στο παλάτι, όπου οι Φαίακες τον φιλοξένησαν με μεγάλες τιμές, οργάνωσαν γιορτή προς τιμήν του και φρόντισαν για την ασφαλή επιστροφή του στην Ιθάκη.